KTB จัดโปรพิเศษในงาน “Thailand Smart Money”มอบสินเชื่อบ้าน ดอกเบี้ย 0.99% ต่อปี นาน 9 เดือน
KTB เสริมโปรพิเศษในงาน “Thailand Smart Money” มอบสินเชื่อบ้าน ดอกเบี้ย 0.99% ต่อปี นาน 9 เดือน
15 ธ.ค. 2559

นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อยธนาคารกรุงไทย จำกัด (มหาชน) หรือ KTB เปิดเผยว่า ธนาคารร่วมกับบริษัทในเครือ นำผลิตภัณฑ์และบริการทางการเงินการลงทุนที่หลากหลายไปให้บริการในงาน Thailand Smart Money กรุงเทพฯ ครั้งที่ 7 ระหว่างวันที่ 16-18 ธันวาคม 2559 ณ ศูนย์การค้าเซ็นทรัลพลาซา ลาดพร้าว ภายใต้แนวคิด KTB Growing Together Beyond The Future กรุงไทยก้าวไกลไปด้วยกัน ก้าวล้ำสู่อนาคต
“ผลิตภัณฑ์และบริการที่นำมาจัดโปรโมชั่น ประกอบด้วย สินเชื่อบ้านธนาคารกรุงไทย อัตราดอกเบี้ย 0.99% ต่อปี นาน 9 เดือน เดือนที่ 10-12 กรณีทำประกันชีวิตและประกันอัคคีภัย อัตราดอกเบี้ย MRR -3% ต่อปี ปีที่ 2 MRR -1.25% ต่อปี ปีที่ 3 MRR -1.50% ต่อปี หลังจากนั้น MRR -1.75% ต่อปี ผ่อนสูงสุด 30 ปี สินเชื่อกรุงไทย Super Easy ให้กู้ 5 เท่าของรายได้ สูงสุด1  ล้านบาท ไม่ต้องใช้บุคคลค้ำ อัตราดอกเบี้ยพิเศษต่ำสุด 20% ต่อปี ผ่อนนาน 5 ปี สินเชื่อกรุงไทยธนวัฏ สำหรับข้าราชการ พนักงานรัฐวิสาหกิจ และพนักงานเอกชนที่รับเงินเดือนผ่านธนาคาร เพื่อใช้ในยามฉุกเฉิน ไม่ใช้ไม่เสียดอกเบี้ย สินเชื่อเพื่อซื้อสินทรัพย์พร้อมขาย (NPA) เพื่ออยู่อาศัย กรณีทำประกันชีวิต ปีแรกอัตราดอกเบี้ย MRR -4% ต่อปี ปีที่ 2-3 MRR -2% ต่อปี หลังจากนั้น MRR -1.50% ต่อปี ตลอดอายุสัญญา ฟรีค่าธรรมเนียมการประเมินราคาหลักทรัพย์ สินเชื่อกรุงไทยใจดี SMEs มีเฮ กู้ได้สูงสุด 20 ล้านบาท อัตราดอกเบี้ยต่ำสุด 3.75% ต่อปี ผ่อนนานสูงสุด 7 ปี บริการโอนเงินไปต่างประเทศเพื่อการศึกษา 7 สกุลเงิน ค่าธรรมเนียมเพียง 950 บาท ต่อครั้ง”
นอกจากนี้ บริษัทในเครือ เช่น บริษัทกรุงไทย-แอกซ่า ประกันชีวิต จำกัด (มหาชน) จัดคาราวานตรวจสุขภาพฟรี โดยแพทย์ผู้ชำนาญ บมจ.หลักทรัพย์จัดการกองทุน กรุงไทย (KTAM) บริการให้คำปรึกษาด้านการลงทุนพร้อมของสมนาคุณ